ཏང་གི་ཆབ་སྲིད་འཛུགས་སྐྲུན་གཙོ་བོར་བཟུང་སྟེ།ཏང་གི་སྒྲིག་ཡིག་དང་ཏང་ནང་གི་ཆབ་སྲིད་འཚོ་བའི་ཚད་གཞི་གཟབ་ནན་སྒོས་བརྩི་སྲུང་བྱས་ནས།ཆབ་སྲིད་སྒྲིག་ལམ་དང་ཆབ་སྲིད་ལུགས་སྲོལ་ནན་པོར་སྲུང་བ་དང་།ནན་ཏན་གྱིས་ཏང་སྲོལ་སྲིད་གཙང་འཛུགས་སྐྲུན་ཀྱི་གཙོ་འགན་འཁུར་བ་ལག་བསྟར་བྱེད་དགོས།ཀྲུང་དབྱང་གི་གཏན་འཁེལ་དོན་ཚན་བརྒྱད་དང་ལག་བསྟར་གྱི་ཞིབ་ཕྲའི་སྒྲིག་སྲོལ་གྱི་དགོངས་དོན།ཞིང་ཆེན་དང་ཁུལ་ཨུའི་ལག་བསྟར་བསམ་འཆར་བཅས་གཟབ་ནན་སྒོས་དོན་འཁྱོལ་མཐར་ཕྱིན་བྱེད་པ་དང་།བློ་བརྟན་འགྱུར་མེད་ཀྱིས་གོམས་སྲོལ་བཞི་ཡོ་བསྲང་བྱས་ཏེ།སྤྱོད་བཟང་གཞུང་དྲང་གི་ཆབ་སྲིད་ཁོར་ཡུག་བསྐྲུན་དགོས་པ་མ་ཟད།ལས་ཁུངས་ཀྱི་ལས་བྱེད་པས་དམའ་ཐིག་སྲུང་ནས་དམར་ཐིག་མི་བརྒལ་བར་སྐུལ་འདེད་བྱ་དགོས།འབད་བརྩོན་སྒོ་ནས་ཏང་ལ་བློ་སེམས་དཀར་བ་དང་མི་དམངས་ལ་དུངས་བ།ལས་འགན་སྲུང་བ་བཅས་ཀྱི་དམངས་ཆེན་ལས་བྱེད་པའི་དཔུང་སྡེ་ཞིག་འཛུགས་དགོས།ཐོག་མའི་བསམ་འདུན་མི་བརྗེད་པར།འགན་འཁྲི་ཡིད་ལ་བརྟན་པོར་འཆང་བའི་བརྗོད་བྱ་གཙོ་བོའི་སློབ་གསོ་དང་།གུང་ཁྲན་ཏང་བཟང་པ་དང་།སྤྱི་ཁྱབ་ཧྲུའུ་ཅི་བཟང་།ཏང་གི་སྐད་ཆ་ལ་ཉན།ཏང་གི་རྗེས་སུ་འབྲང་ཞེས་པའི་བཀའ་དྲིན་དྲན་པའི་སློབ་གསོ་ནན་ཏན་གྱིས་སྤེལ་དགོས།གུས་བཀུར་དང་སློབ་སྦྱོང་།བརྩི་སྲུང་།སྲུང་སྐྱོང་།སྤྱོད་པ་བཅས་རྩ་ཁྲིམས་ཀྱི་དྲིལ་སྒྲོག་སློབ་གསོ་བྱ་འགུལ་གཏིང་ཟབ་ཏུ་སྤེལ་བ་དང་།རྩ་ཁྲིམས་དགོངས་དོན་དང་སྤྱི་ཚོགས་རིང་ལུགས་ཀྱི་ཁྲིམས་སྐྱོང་གི་དགོངས་དོན་ཤུགས་ཆེ་བའི་སྒོ་ནས་དར་སྤེལ་བཏང་སྟེ།ཁུལ་ཡོངས་ཀྱི་རིམ་པ་སོ་སོའི་ལས་བྱེད་པ་དང་མི་དམངས་མང་ཚོགས་ཀྱི་རྩ་ཁྲིམས་འདུ་ཤེས་མུ་མཐུད་ཆེ་རུ་གཏང་དགོས།དམངས་ཆེན་བཅོས་བསྒྱུར་བྱ་བའི་དོན་ཚན་ལ་ཏན་ཏིག་གིས་སྐུལ་འདེད་གཏོང་བ་དང་།འཚོ་ཞིབ་བྱས་ནས་ཆེད་དོན་ཨུ་ཡོན་ལྷན་ཚོགས་ཀྱི་བྱ་བའི་ཕན་འབྲས་ཀྱི་ནང་རྐྱེན་མཐོར་འདེགས་དང་འཐུས་ཚང་དུ་བཏང་སྟེ།ཆེད་དོན་ཨུ་ཡོན་ལྷན་ཚོགས་ཀྱི་འགན་ནུས་འདོན་སྤེལ་གང་ལེགས་བྱ་དགོས་ལ།རྒྱུན་ལས་ཨུ་ཡོན་ལྷན་ཚོགས་ཀྱི་ལས་འགན་སྒྲུབ་པའི་ཕན་ནུས་མུ་མཐུད་དུ་ཤུགས་ཆེ་རུ་གཏང་དགོས།རྒྱུན་ལས་ཨུ་ཡོན་ལྷན་ཚོགས་ཀྱི་ལས་ཁུངས་ཚན་རིག་ཅན་དང་ཞིབ་ཕྲ་ཅན་དུ་དོ་དམ་བྱེད་པར་ཤུགས་བསྣན་ཏེ།ཇུས་འདོན་ལས་རོགས་ཀྱི་ནུས་བ་འདོན་སྤེལ་ལེགས་པོ་བྱས་ནས།ཞབས་ཞུ་འགན་སྲུང་ཆུ་ཚད་དངོས་སུ་མཐོར་འདེགས་སུ་གཏོང་དགོས་ལ།འབད་བརྩོན་གྱི་སྒོ་ནས་དམངས་ཆེན་ལས་ཁུངས་དེ་འགན་ཁུར་ཡོད་པ་དང་བྱས་རྗེས་ཡོད་པའི་ལས་དོན་ལས་ཁུངས་ཤིག་ཏུ་བསྐྲུན་དགོས།